b"\n_START_ARTICLE_\nOmar Sharif\n_START_SECTION_\nBakgrunn\n_START_PARAGRAPH_\nSharif kom fra en libanesisk melkittisk-katolsk innvandrerfamilie som drev med handel med edle tresorter. Han studerte matematikk og fysikk i Kairo og arbeidet kveldstid og etter universitetet f\xc3\xb8rst i farens trehandel i bydelen Al Manasra.\n_START_SECTION_\nKarriere\n_START_PARAGRAPH_\nSharif startet sin skuespillerkarriere i 1953 med en rolle i den egyptiske filmen Sira`a Fi al-Wadi, (Engelsk, The Blazing Sun / Struggle in the Valley / Fight in the Valley). En rekke egyptiske produksjoner fulgte denne. Han hadde en hovedrolle sammen med sin kone, den egyptiske skuespillerinnen Faten Hamama, i flere filmer som romantisk hovedrolleinnehaver. Andre filmer inkluderer Ayyamna el helwa (Our Best Days, 1955), (som ogs\xc3\xa5 hadde sangeren Abdel Halim Hafez i en av hovedrollene), La anam (I Don't Sleep, 1958), Sayedat el kasr (Lady of the Castle, 1959) og Anna Karenina adapsjonen Nahr el hub (The River of Love, 1961)._NEWLINE_Han konverterte fra kristendommen til islam for \xc3\xa5 kunne gifte seg med skuespillerinnen Faten Hamama, og det var i denne forbindelse han ogs\xc3\xa5 tok navnet Omar Sharif. Senere, etter at dette ekteskapet var endt i skilsmisse, gikk han tilbake til kristendommen._NEWLINE_Sharifs f\xc3\xb8rste i rolle en engelskspr\xc3\xa5klig film var skikkelsen Sherif Ali Lawrence of Arabia i 1962. Hans tolkning av rollen resulterte i en Oscar-nominasjon for beste mannlige birolle, en Golden Globe Award for Best Supporting Actor - Motion Picture, en \xc2\xabMost Promising Newcomer award\xc2\xbb. Sharif spilte tittelrollen i filmen Doctor Zhivago av David Lean i 1965. Hans beslutning om \xc3\xa5 ta hovedrollen i William Wylers Funny Girl med Barbra Streisand skal angivelig ha gjort Egypts regjering sint da Streisand st\xc3\xb8ttet staten Israel._NEWLINE_Etter et ti\xc3\xa5r da han sjelden opptr\xc3\xa5dte p\xc3\xa5 skjermen, mottok Sharif i 2003 applaus for sin rolle i den franske filmatiseringen av romanen Monsieur Ibrahim et Les Fleurs du Coran som en muslimsk tyrkisk kj\xc3\xb8pmann som blir en farsfigur for en j\xc3\xb8disk gutt._NEWLINE_I november 2005 fikk Sharif en medalje fra United Nations Educational, Scientific and Cultural Organization (UNESCO) som en anerkjennelse av hans betydelige bidrag til verdens film og kulturelle mangfold."